text: Miðgarður er ein kommunalur dagstovnur í Miðvági, sum læt upp 8. august 2011. Stovnurin er opin allar gerandisdagar frá kl. 7.15 til kl. 17.00. Vit samlast á Jansastovu og Kirkjastovu um morgunin. Kl. 8.00, fara vit inn á okkara egnu stovur. Tá kl. er 16.30 samlast vit aftur inni á Kálvalíðstovu og Kirkjastovu og eru har til vit stongja.
text: #000000
text: 1. okt. 2011 bleiv stovnurin navngivin á almennari móttøku. Stovnurin fekk navnið Miðgarður, tí at:Stovnurin liggur á miðjari oyggj.Stovnurin hevur eitt livandi torg/garð í miðjuni.Miðgarður er søguligt navn úr gomlu norrønu gudalæruni. Navnið er ævintýrkent og talar til hugflogið.‍
text: #000001
text: Ì fluttari merking, kann orðið garður skiljast sum "vernd, tryggleiki, barnatrygd, og samanhald". Miðgarður er lætt at siga og samstundis lætt at benda. Stovunøvnini eru teir gomlu býlingarnir í Miðvági og nakrir nýggir.
text: #000002
text: Hugskoti til heimasíðina vísir til norrønu gudalæruna har ælaboðin Bifrost er ein brúgv, sum gongur frá Àsgarði har gudarnir búgva til Miðgarð har menniskjuni búgva.
text: #000003
text: Avlevering og avheintan av børnum
text: #000004
text: Vit ynskja, at foreldrini koma inn á stovuna við barninum, so vit vita, at tit eru komin. Tað sama er galdandi, tá tit koma eftir barninum. Sigið altíð frá, tá tit fara heim og lætið portrið aftur eftir tykkum, tá tit koma og fara.
text: #000005
text: Um onnur enn foreldur heinta barnið, skal hetta boðast stovuni frá. Systkin sum avheinta vøggustovubørn, skulu ikki vera undir 13 ár.
text: #000006
text: Foreldur verða biðin um at ringja ella senda boð áðrenn kl. 9.30, um barn tykkara kemur seinni enn kl.9.30. Um barnið er sjúkt, verða tit biðin um at kunna stovuna um hetta, um barnið hevur frí, er ikki neyðugt at siga frá.
text: #000007
text: Vit arbeiða eftir dagstovnalógini § 2 
text: #000008
text: Felags virðisgrundarlag fyri dagstovnarnar í Vága kommunu er:
text: #000009
text: Vit hava gjørt eina virkisætlan fyri Miðgarð, sum er settur saman av trimum kjarnuvirðum.
text: #000010
text: At skapa eitt opið og rúmligt umhvørvi á stovninum.
text: #000011
text: At børnini møta lurtandi vaksnum.
text: #000012
text: Vit vilja glað, lærandi og spælandi børn.
text: #000013
text: Tit kunnu lesa meir um okkara virðisgrundarlag og virkisætlan sum liggur á undir "um okkum".
text: #000014
text: Virðisgrundrarlagi og virkisætlanin er grundarlagið undir okkara arbeiði.
text: #000015
text: Vit eru eitt lurtandi stað, har menning og upplivingar fáa frítt spæl. Har nærvera er ein týðandi partur av okkara arbeiði, soleiðis at børn trívast og mennast í tryggum umhvørvi.
text: #000016
text: Øll børn mennast hvør í sínum lag. Vit ynskja at skapa eitt umhvørvið sum stuðlar undir eini menning og lærutilgongd, sum tekur støði í barnsins áhuga, undran og forvitni. Vit vilja skapa umstøður, soleiðis at hvørt barnið, fær ment øll síni viðføddu evni.
text: #000017
text: Náttúran og nærumhvørvið er ein natúrligur og týðandi partur í okkara gerandisdegi saman við børnunum - her hugsa vit um hvussu týdningarmikið tað er, at børnini fáa rørt seg, og hvussu nógv rørslurnar hava at siga fyri menningina hjá barninum.
text: #000018
text: Eisini hava vit ymisk verkstøð sum gevur okkum møguleikar at fara í dýbdina saman við børnunum, og harvið fáa stimbrað og ment teirra hugflog og skapandi evni.
text: #000019
text: Vit vilja fegin hava eitt gott foreldrasamstarv - at børn og vaksin kenna seg væl at koma inn í húsið. Vit eru álítandi, opin og erlig - og vit lurta, eisini tá vit eru ósamd.Øll menniskju eru ymisk. Hetta merkir at vit mugu hava virðing fyri øðrvísi hugsanum, enn okkara egnu - at vit virða og viðurkenna ymisleikarnar hjá hvørjum øðrum.
text: #000020
text: Vit síggja møguleikar fram um forðingar, og hava ein jaligan hugburð til okkara arbeiði. Vit leggja dent á, at starvsfólkabólkurin er í menning, og harvið altíð er tilreiðar at møta nýggjum avbjóðingum. Foreldrini eiga til eina og hvørja tíð at kenna tryggleika við stovnin og at hava álit á starvsfólkunum - og sjálvsagt eitt gott samstarv millum stovn og heim er høgt raðfest.
text: #000021
text: Miðgarður hevur sína egnu heimasíðu, 
text: #000023
text: Við heimasíðini ynskja vit at lýsa námsfrøðina í Miðgarði.
text: #000024
text: Miðgarður hevur facebook vangamynd, hetta hevur verið ynski frá foreldraráðnum, fyri at fáa eina enn betri kunning út til foreldur.
text: #000025
text: Stovurnar hava bólkar har tær lýsa tað námsfrøðiliga arbeiði, við at vísa ymiskar støðumyndir, hvat rørir seg í barnabólkinum, og annars hvussu vit arbeiða námsfrøðiliga.
text: #000026
text: Um foreldur ynskja at fáa kunning ígjøgnum facebook, verða tit biðin at "adda" Miðgarð, so verða tit koyrd inn á bólkin hjá stovuni barnið gongur á.
text: #000027
text: Starvsfólkini á stovninum skriva undir tagnarskyldu við starvsetan, og heldur hon ikki uppat við uppsøgn.
text: #000028
text: Navn skal á øll klæðir! Umráðandi er, at tit halda skil á, at tað altíð eru skiftiklæðir á plássinum hjá barninum. Í Miðgarði vilja vit fegin vera úti hvønn dag, óansæð veður. Tí er umráðandi at børnini hava klæðir við sum passa til veðrið. Kavadrakt, regnklæðir og gummistilvar skulu tey altíð hava, tá tað eru tey mest brúktu klædnapløggini her í húsinum. Eisini mugu vøggustovubørnini hava klæðir at sova í.
text: #000029
text: Miðgarður koyrir við eini matarskipan, har møguleiki er at børnini fáa heilsugóðan mat, meðan tey eru á stovni, ímóti einum gjaldi á 300,- / mðr. Sí námsfrøði.
text: #000030
text: Vit hava gjørt ein kostpolitikk og leggja vit dent á, at børnini fáa ein sunnan kost frá okkum. Sí okkara kostætlan undir námsfrøði "viðtøkur" Vit meta, tað er umráðandi at geva børnunum sunnar og góðar matvanar, meðan tey eru smá.
text: #000031
text: Børnini fáa frukt frá stovninum.
text: #000032
text: Umframt leygar/sunnudag og halgidagar eru hesir at rokna sum serstakir frídagar :
text: #000033
text: jólaaftan, nýggjársaftan, páskaaftan, hvítusunnuaftan, flaggdagin, ólavsøkudag.
text: #000034
text: Grundlógardag og ólavsøkuaftan aftaná kl. 12.
text: #000035
text: Stovnurin fer í summarferiu 4 vikur í juli/august, tó er møguleiki fyri ansing eftir avtalu.
text: #000036
text: Stovnarnir í Vágum skiftast um at hava opið í summarferiuni.
text: #000037
text: Stovnurin er stongdur ímillum jól og nýggjár.
text: #000038
text: Miðgarður hevur fastan ráðleggingardag fyri starvfólkunum, sum er dagin aftaná Kristi Himmalferðardag, tá er stovnurin stongdur.
text: #000039
text: Systkinafrádráttur er givin til familjur við meiri enn einum barni í ansing soleiðis, at bert verður rindað fult gjald fyri tað yngsta barnið, 75 % fyri næsta barnið og 50% fyri triðja barnið. Býráði samtykti tann 20 Novembur 2017 at loft skal leggjast á foreldragjaldið soleiðis, at hægsta foreldragjaldið fyri ansing er nú kr. 3000,-
text: #000040
text: Goldið verður fyri 11 mánaðir, og goldið verður forút. Juli mánaður er gjaldfríur, og barnið skal vera í feriu minst 4 vikur.
text: #000041
text: Full ansingartíð hjá barni er frá kl 7.15 til kl. 17.00, tó í mesta lagi 9 tímar.
text: #000042
text: Um barnið er sjúkt og ikki kann fylgja einum gerandisdegi við t.d. ikki at kunna fara út, kann tað ikki vera á stovninum. Sigið frá um morgunin, um barnið er sjúkt. Soleiðis at vit kunnu siga frá, um smittandi sjúkur eru. Barnið er vælkomið aftur á stovnin, tá barnið hevur verið feburfrítt 24 tímar.
text: #000047
text: Tosa við starvsfólkini á stovuni, um hvussu tit ynskja, at føðingardagurin hjá barninum skal haldast. Vit gera vart við at ikki er loyvt at leggja myndir av børnunum út á alnótuna. Vit leggja sjálvi myndir út á face-book bólkin hjá stovuni.
text: #000048
text: Um børnini hava leikur við á stovnin, tekur stovnurin ikki ábyrgd av hesum.
text: #000049
text: Børn ið nýta blæur, skulu hava tær við sjálvi.
text: #000050
text: Foreldraviðtalur eru tá tørvur er á hesum. Vit leggja upp til eitt dagligt samskifti, bæði tá barnið kemur á stovn og tá barnið verður heinta. Umráðandi er at um okkurt er, at vit hava tað álit á hvønn annan, at vit tosa um tað beinavegin, er tað ov stórt at tosa um, í gongini, so biða vit um eina viðtalu, har vit seta tíð av til hetta, og tað sama ynskja vit at tit gera.
text: #000051
text: Foreldrafundur stovuvís er á heysti. Eisini skipar foreldraráðið fyri einum felags foreldrafundi árliga, við ásettari dagskrá. Um tit annars hava okkurt at tosa um, antin viðvíkjandi tykkara barni ella viðvíkjandi okkum starvsfólkum, so eru tit altíð vælkomin at siga tað við okkum. Er trupulleikin ov stórur ella ov persónligur at tosa við viðkomandi starvsfólk um, set teg so í samband við leiðaran.
text: #000052
text: Endamál foreldraráðsins er at fremja áhugamál foreldranna við stovnin og at arbeiða positivt fyri at styrkja um samstarvið millum heimið, stovnin og kommununa.
text: #000053
text: Telduposturin hjá foreldraráðnum er: foreldur.midvag@vaga.fo. Hvør umboðar foreldraráðið sæst við hyggja inn á undir foreldraráð.
text: #000054
text: Illugi Gunnarson, íslenskur mentamálaráðharri og fylgi vitjar Miðgarð 31. mai 2016.
text: #000055
text: Almen móttøka var 1. oktobur 2011.
text: #000056